സി . വി . സിനിയ നല്ല തിരക്കഥയുടെ പിൻബലമുള്ള സിനിമകൾ കണ്ടുശീലിച്ച പ്രേക്ഷകർക്ക് " കളി ' ഒരു ഹരം പകരുന്ന ചിത്രമാണ് . വലിയ താരങ്ങളുടെ അകമ്പടിയില്ലാതെ തീർത്തും പുതുമുഖ താരങ്ങളെ ഉൾപ്പെടുത്തിയ ചെയ്ത നല്ല ചിത്രം . ഓഗസ്റ്റ് സിനിമയുടെ ബാനറിൽ തിരക്കഥാകൃത്ത് നജീം കോയ ആദ്യമായി സംവിധാനം ചെയ്ത ചിത്രമാണ് കളി . തന്റെ ആദ്യ സിനിമയെ കുറിച്ച് നജീം കോയ ഏഷ്യാനെറ്റ് ന്യൂസ് ഓൺലൈനുമായി സംസാരിക്കുന്നു . സിനിമയ്ക്കുള്ള പ്രതികരണം സിനിമയ്ക്ക് മികച്ച പ്രതികരണമാണ് ലഭിച്ചുകൊണ്ടിരിക്കുന്നത് . നിലവാരമുള്ള ഒരു സിനിമ എന്ന് പറയിപ്പിക്കുന്നതിൽ ഒരു സംവിധായകനെ സംബന്ധിച്ച് വലിയ ടെൻഷനുള്ള കാര്യമാണ് . അവരുടെ സംതൃപ്തി എന്നത് സിനിമ നല്ലതാണെന്ന് പ്രേക്ഷകർ പറയുകയെന്നതാണ് . എന്റെ ആദ്യ സിനിമയ്ക്ക് അത് ലഭിച്ചു , അതിൽ ഞാൻ സംതൃപ്തനാണ് . നിർമാതാവിന്റെ ഭാഗത്ത് നിന്ന് നോക്കുമ്പോൾ ചിത്രം കാണാൻ പ്രേക്ഷകൻ ഉണ്ടാകുകയെന്നതാണ് . ഇനി അറിഞ്ഞും കേട്ടും ആളുകൾ വരണം . കാരണം ഇത് വലിയ താരങ്ങളുടെ സിനിമയല്ലാത്തതിനാൽ മുൻഗണന കിട്ടാൻ സാധ്യത കുറവാണ് . താരങ്ങളില്ലാത്ത സിനിമ സിനിമ ചെയ്യുമ്പോൾ വെല്ലുവിളി ഒന്നും എനിക്ക് ഉണ്ടായിട്ടില്ലെങ്കിലും ഇപ്പോഴാണ് ആ വെല്ലുവിളി ഞാൻ നേരിടുന്നത് . എപ്പോഴും ഏറ്റവും വലിയ വെല്ലുവിളി കഥ നിർമാതാവിനോട് പറഞ്ഞ് മനസ്സിലാക്കുകയെന്നുള്ളതാണ് . എന്റെ നിർമാതാവ് അതിന് തയാറായിരുന്നു . വലിയ ആർട്ടിസ്റ്റുകളെ വച്ച് സിനിമ ചെയ്യേണ്ട ബഡ്ജറ്റിലാണ് ഞാൻ ഈ സിനിമ പുതിയ ആളുകളെ വച്ച് സംവിധാനം ചെയ്തത് . അതുകൊണ്ട് തന്നെ ഇപ്പോൾ ഞാനും നിർമാതാവും അഭിമുഖീകരിക്കുന്ന ഒരു പ്രശ്നം നമുക്ക് മുൻഗണന കിട്ടുന്നില്ലയെന്നതാണ് . എന്നിരുന്നാലും എനിക്ക് നൂറ് ശതമാനം സന്തോഷമുണ്ട് . മിക്ക പ്രേക്ഷകരിൽ നിന്നും നല്ല ചിത്രമാണെന്ന പ്രതികരണമാണ് ലഭിക്കുന്നത് . ഞാൻ ചെയ്യാനിരുന്നത് വലിയ ക്യാൻവാസിലുള്ള സിനിമകളായിരുന്നു . പക്ഷേ പുതുമുഖ സംവിധായകനായ എന്നെ വിശ്വസിച്ച് അഭിനയിക്കാനും പണം മുടക്കാനും എനിക്ക് ആളുകൾ വേണമായിരുന്നു . മാത്രമല്ല എന്നെ വിശ്വസിച്ച് സിനിമയ്ക്ക് വേണ്ടി അവരൊക്കെ തയാറാകുമോയെന്ന് സംശയമുണ്ടായിരുന്നു . അങ്ങനെ അത് തെളിയിക്കാൻ വേണ്ടി ചെയ്ത സിനിമയാണ് കളി . ഓഗസ്റ്റ് ഫിലിംസിന്റെ ബാനറിൽ ഷാജി നടേശനാണ് കളി നിർമിച്ചത് . തിരക്കഥ കേൾപ്പിച്ചപ്പോൾ തന്നെ അവർക്ക് ഇഷ്ടമായിരുന്നു . സന്തോഷ് ശിവൻ , തമിഴ് നടൻ ആര്യ , പൃഥ്വിരാജ് , എന്നിവർക്കും കഥ ഇഷ്ടപ്പെട്ടു . മാത്രമല്ല വലിയ താരങ്ങളില്ലാതെ ഈ ചിത്രം അവർ ചെയ്തുവെന്നതും ശ്രദ്ധേയമാണ് . സംവിധായകനാകാൻ വേണ്ടി തിരക്കഥാകൃത്തായി ഞാൻ സംവിധായകനാകാൻ വേണ്ടി തിരക്കഥാകൃത്തായ വ്യക്തിയാണ് . ഒരു സംവിധായകൻ എപ്പോഴും തിരക്കഥാകൃത്ത് കൂടിയായിരിക്കണമെന്ന് ആഗ്രഹിക്കുന്നയാളാണ് ഞാൻ . എന്റെ ആദ്യ ചിത്രം അപൂർവരാഗം 2010 ലാണ് പുറത്തിങ്ങുന്നത് . 2004 മുതൽ നിർമാതാവിനെ കിട്ടാൻ വേണ്ടി കാത്തിരുന്നു . സിബി മലയിൽ എന്റെ ഗുരുവാണ് . അദ്ദേഹമാണ് അപൂർവ രാഗം സംവിധാനം ചെയ്യുന്നത് . ഞാൻ എഴുതിയതൊക്കെ പല നിലവാരത്തിലുള്ള സിനിമകളാണ് . അപൂർവരാഗത്തിലൂടെ ആസിഫ് അലി , നിഷാൻ എന്നിങ്ങനെയുള്ള യുവനടന്മാരെ കൊണ്ടുവരാൻ സാധിച്ചു എന്നതിൽ എനിക്ക് ഏറെ സന്തോഷമുണ്ട് . ഫ്രൈഡേ , ലുക്കാച്ചുപ്പി , ടു കൺട്രീസും ഏറെ വിജയിച്ച സിനിമയാണ് . പിന്നീടാണ് എന്റേതായി സിനിമ ചെയ്യണമെന്ന് ആഗ്രഹമുണ്ടായത് . അങ്ങനെയാണ് ഈ സിനിമ ചെയ്യുന്നത് . തിരക്കഥയും സംവിധാനവും സംവിധാനമാണ് എനിക്ക് ഏറ്റവും ഇഷ്ടം . തിരക്കഥയും സംവിധാനവും രണ്ടും രണ്ടാണ് . തിരക്കഥ എഴുതുന്നത് നല്ല ത്രില്ലില്ലാണ് . കാരണം തിരക്കഥയ്ക്ക് ഒരു സമയപരിമിതി ഇല്ലല്ലോ . സംവിധാനത്തിൽ എപ്പോഴും ഒരു സമയത്തിനുള്ളിൽ തീർക്കേണ്ടതുണ്ട് . അതുകൊണ്ട് തന്നെ സംവിധാനം എപ്പോഴും വെല്ലുവിളി നേരിടുന്ന ഒന്നാണ് . നമ്മൾ കാണുന്ന അത്ര ലളിതമല്ലെന്ന് ചുരുക്കം . പക്ഷേ ഞാൻ ഇനിയും സിനിമ ചെയ്യണമെന്നത് കളി എന്ന ചിത്രത്തെ അടിസ്ഥാനപ്പെടുത്തിയിരിക്കും . സിനിമയ്ക്ക് നല്ല പ്രതികരണം ലഭിച്ചാൽ മാത്രമേ ഇനിയും സംവിധാനം ചെയ്യാനുള്ള ആർജവം എനിക്ക് ഉണ്ടാവുകയുള്ളു . കളി പ്രചോദനമാവണം നല്ല തിരക്കഥ ലഭിക്കാത്തതിനാൽ സിനിമ ചെയ്യാൻ കഴിയാതെ പോയ ഒട്ടേറെ നല്ല സംവിധായകർ നമുക്ക് ചുറ്റിലുമുണ്ട് . ഇതുപോലെ കഴിവുള്ള പുതുമുഖ താരങ്ങളുമുണ്ട് . ഇനി വരുന്ന പുതിയ തലമുറയെ വച്ച് സിനിമ ചെയ്യാൻ നിർമാതാക്കൾക്ക് കളി ഒരു പ്രചോദനമാവണം എന്നാണ് ആഗ്രഹം . പുതിയ പദ്ധതികൾ മുന്ന് സിനിമയ്ക്ക് വേണ്ടി ഞാൻ കമ്മിറ്റ് ചെയ്തിട്ടുണ്ട് . ലിജോ ജോസഫ് പല്ലിശ്ശേരി , ലിബിൻ ജോസ് , ഷാഫി എന്നിവരുടെ ചിത്രങ്ങളാണ് . അതിന് ശേഷമായിരിക്കും എന്റെ സിനിമ എന്നതിലേക്ക് തിരിച്ച് വരുന്നത് . എന്റെ കൂടെ എഴുതിയിരുന്ന അറബ് സുൽത്താൻ വേണ്ടി ഒരെണ്ണം എഴുതിയിട്ടുണ്ട് . ഒരു പക്ഷേ അതായിരിക്കും ഇനി ചിത്രീകരണം തുടങ്ങാൻ പോകുന്ന സിനിമ . വ്യത്യസ്തമായ സിനിമകൾ